Diari Oficial de la Generalitat Valenciana


Sumari del DOGV 7331, del 04-08-2014 (2014/7459)

DECRET 131/2014, d'1 de agost, del Consell, pel qual es modifica el Reglament de l'Agència Valenciana del Turisme, aprovat pel Decret 209/2004, de 8 d'octubre.
---------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2014/08/01/131/dof/vci/html**

### Dades del document

Número de DOGV
:   7331

Data del DOGV
:   04-08-2014

Secció del DOGV
:   I. DISPOSICIONS GENERALS

Número del document
:   2014/7459


Data del document
:   01-08-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Decret

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * Turisme Comunitat Valenciana
    * reglament intern
    * administració del personal
    * organització administrativa
    * política de turisme
    * estatut del personal
    * legislació

DECRET 131/2014, d'1 de agost, del Consell, pel qual es modifica el Reglament de l'Agència Valenciana del Turisme, aprovat pel Decret 209/2004, de 8 d'octubre.  
 [2014/7459]  
Preàmbul  
  
El Decret 101/2011, de 26 d'agost, del Consell, va modificar el Decret 209/2004, de 8 d'octubre, pel qual es va aprovar el Reglament de l'Agència Valenciana del Turisme, a causa d'una nova distribució de competències, entre estes la matèria de turisme, que es van assignar a diferents òrgans superiors de l'Administració del Consell.  
Transcorregut ja un temps des d'esta última modificació, s'ha detectat la necessitat d'actualitzar l'estructura de l'entitat de dret públic de la Generalitat, Agència Valenciana del Turisme, per a adaptar-la a l'actual conjuntura d'organització de les entitats de dret públic de la Generalitat, i s'ha eliminat la condició de personal directiu de determinats llocs de la plantilla de l'Agència Valenciana del Turisme.  
  
Per això, es requerix la modificació del Reglament de l'Agència Valenciana del Turisme, aprovat pel Decret 209/2004, de 8 d'octubre, del Consell, pel que fa als articles i disposicions que s'enumeren en el present text dispositiu.  
Per tot això, a proposta del conseller d'Economia, Indústria, Turisme i Ocupació, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 1 de agost de 2014,  
  
  
DECRETE  
  
Article únic. Modificació del Reglament de l'Agència Valenciana del Turisme, aprovat pel Decret 209/2004, de 8 d'octubre, del Consell.  
  
Es modifiquen els articles 7, 10 i 16 i la disposició addicional tercera, i s'afegix una disposició transitòria, en el Decret 209/2004, de 8 d'octubre, del Consell, que queden redactats en la forma ressenyada en l'annex d'este decret.  
  
  
DISPOSICIÓ ADDICIONAL  
  
Única. Incidència econòmica en la dotació de gasto.  
La implantació i el desenrotllament posterior d'este decret no podrà tindre cap incidència en la dotació de tots i cada un dels capítols de gasto assignada a l'Agència Valenciana del Turisme, i, en tot cas, haurà de ser atés amb els seus mitjans personals i materials.  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de ser publicat en el Diari Oficial de la Comunitat Valenciana.  
  
Valencia, 1 d'agost de 2014  
  
El president de la Generalitat,  
ALBERTO FABRA PART  
  
El conseller d'Economia, Indústria, Turisme i Ocupació,  
MÁXIMO BUCH TORRALVA  
  
  
  
  
ANNEX  
Modificació dels articles 7, 10 i 16 i de la disposició addicional tercera. i addició d'una dispossició transitòria, en el Reglament de l'Agència Valenciana del Turisme, aprovat pel Decret 209/2004, de 8 d'octubre, del Consell.  
  
«Article 7. Composició del Comité de Direcció  
1. El Comité de Direcció estarà integrat per:  
a) El president o la presidenta, que serà la persona titular de la conselleria amb competències en matèria de turisme.  
b) El vicepresident o vicepresidenta, que serà la persona titular de la secretaria autonòmica a la qual corresponguen les funcions en matèria de turisme.  
c) La persona titular de la subsecretaria de la conselleria amb competències en matèria de turisme.  
d) El director o directora de l'Agència Valenciana del Turisme.  
e) Una persona en representació de la conselleria competent en matèria de sector públic empresarial, designada pel seu titular i amb rang mínim de director o directora general.  
f) Una persona representant de la conselleria competent en matèria d'hisenda, designada pel seu titular i amb rang mínim de director o directora general.  
g) El secretari o secretària, amb veu però sense vot, que serà la persona designada a este efecte pel president o presidenta, entre personal laboral de nivell tècnic i titulat superior, de l'Agència Valenciana del Turisme.  
2. Un advocat o advocada de la Generalitat hi assistirà al Comité de Direcció, en tasques d'assessorament jurídic, en les reunions.  
3. La presidència del Comité de Direcció podrà requerir la presència en les seues reunions de personal propi de l'Agència Valenciana del Turisme i/o experts, a efectes informatius».  
  
«Article 10. Organització central  
1. L'Agència Valenciana del Turisme s'organitzarà en àrees, dependents jeràrquicament de la direcció d'esta.  
2. Hi haurà un adjunt o adjunta del director o directora de l'Agència Valenciana del Turisme, designat pel president o presidenta d'entre el personal laboral de l'entitat, que tindrà assignades les funcions de supervisió i coordinació de les àrees de l'Agència Valenciana del Turisme.  
  
3. Al capdavant de cada àrea hi haurà un cap o una cap d'àrea, la designació dels quals correspondrà al president o presidenta, d'entre el personal laboral de l'entitat.  
4. Als caps o les caps d'àrea els correspondrà exercir aquelles funcions que li siguen atribuïdes d'entre les assenyalades en el capítol I d'este reglament.  
5. En el cas de produïr-se el cessament en els llocs d'adjunt o adjunta a al director o directora i de cap d'area de l'Agència Valenciana del Turisme, regirà el que preveu la legislació laboral vigent i el II Conveni Col·lectiu del Personal Laboral al Servici de l'Administració de la Generalitat, d'acord amb el que estableix l'article 16 al respecte de la regulació del personal propi de l'Agència Valenciana del Turisme.  
  
6. Als caps o les caps d'àrea els correspondran, amb caràcter general i sense perjuí de qualssevol altres funcions específiques que se'ls puga atribuir, les funcions següents:  
a) Executar els acords i resolucions que determine la presidència i la direcció, a més de l'exercici de les funcions que els hagen sigut delegades pels esmentats òrgans.  
b) Proposar al president o presidenta les línies de funcionament de l'Agència Valenciana del Turisme en l'àmbit de les seues competències.  
c) Elaborar la proposta de programa d'actuació anual i de l'avantprojecte de pressupostos corresponents a la seua àrea.  
7. L'estructura administrativa de l'Agència Valenciana del Turisme estarà integrada pels diversos servicis i unitats administratives que acorde la presidència, proposades pel Comité de Direcció, en l'exercici de les seues competències i en desplegament d'este reglament».  
  
«Article 16. Personal laboral propi de l'Agència Valenciana del Turisme  
1. El personal propi de l'Agència Valenciana del Turisme es regirà per les normes de dret laboral que li siguen d'aplicació. La situació d'este personal, en qui, a més a més de la seua condició de personal laboral de l'Agència Valenciana del Turisme, concórrega la condició de personal funcionari de l'Administració de la Generalitat, serà la que regula la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana (LOGPFV), corresponent a este personal en exclusiva, de conformitat amb l'article 9.2 de la Llei 7/2007, de 12 de abril, de l'Estatut Bàsic de l'Empleat Públic, i la legislació concordant, l'exercici de les funcions que impliquen participació directa o indirecta en l'exercici de les potestats públiques o en la salvaguarda dels interessos generals de l'Estat i de les administracions públiques.  
  
2. La contractació i selecció d'este personal es realitzarà en règim de dret laboral comú, mitjançant el corresponent procés selectiu, el qual haurà de respectar en tot cas els criteris de mèrit, capacitat, igualtat i publicitat, d'acord amb el que estableix l'article 55 de l'Estatut Bàsic de l'Empleat Públic i l'article 4.4 de la LOGFPV.  
  
El règim de retribució del personal laboral de l'Agència Valenciana del Turisme tindrà en compte el que, amb caràcter general, regisca per al personal al servici de l'Administració de la Generalitat.  
3. L'entitat podrà comptar amb personal professional qualificat per a la realització de les funcions específiques que exigisca el compliment d'algun dels seus objectius. El règim i la vinculació jurídica d'este personal amb l'entitat s'ajustaran a allò que s'ha establit per al personal propi de l'Agència Valenciana del Turisme».  
  
«Disposició addicional tercera. Desplegament  
Es faculta la persona titular de la conselleria amb competències en matèria de turisme i president o presidenta de l'Agència Valenciana del Turisme per a dictar aquelles disposicions referides l'aplicació i execució d'este decret i del reglament que aprova, així com per a l'establiment de les relacions funcionals i orgàniques amb l'objecte de coordinar el personal i unitats administratives de la conselleria amb competències en matèria de turisme i l'Agència Valenciana del Turisme».  
  
  
«Disposició transitòria  
Única. En el supòsit de cessament en els llocs d'adjunt o adjunta al director o directora i de cap d'àrea de l'Agència Valenciana del Turisme, el personal que els vinguera ocupant es reincorporarà a la seua plaça i, en cas de no existir, s'adscriurà provisionalment a un lloc de la plantilla, en la mateixa localitat, del seu mateix grup professional, i classificat preferentment amb un complement de destí no inferior en més de dos nivells al del lloc que venia ocupant. Quant a la retribució del complement específic assignat, esta no serà superior al 80 per cent de la del complement específic del lloc en què cessa».


Còpia Permalink ELI